Diari Oficial de la Generalitat Valenciana


Sumari del DOGV 8383, del 14-09-2018 (2018/8392)

Notificació de la sentència dictada en el procediment de guarda i custòdia número 167/2018.
-------------------------------------------------------------------------------------------

### Dades del document

Número de DOGV
:   8383

Data del DOGV
:   14-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8392


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 167/2018. [2018/8392]  
Procediment: família. Guarda, custòdia o aliments de fills menors no matrimonials no consensuats número 167/2018.  
Demandant: Mónica López García.  
Procurador: Arcadio Martínez Valls.  
Demandat: Manuel Orosa Palomares.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats, seguides amb el número 167/2018, a instància de Mónica López García contra Manuel Orosa Palomares, en situació de rebel·lia, en data 14 de juny de 2018 s'ha dictat sentència, la dispositiva de la qual diu així:  
  
«Estime la demanda presentada per Mónica López García contra Manuel Orosa Palomares, i es declaren els efectes següents respecte del fill menor d'ambdós:  
1. La pàtria potestat serà compartida.  
2. S'atribueix a la demandant la guarda i custòdia de la menor.  
3. Com a aliments en favor del fill el demandat haurà d'ingressar en el compte que la demandant determine la quantitat de 150 euros mensuals, quantitat que es modificarà anualment d'acord amb l'Índex de Preus al Consum que publique l'organisme estatal competent. Les despeses extraordinàries necessàries, així com les convenients quan hi haja acord o autorització judicial seran sufragades a mitges.  
  
4. El règim de visites en favor del progenitor no custodi serà el següent:  
Règim ordinari: el pare tindrà el fill en la seua companyia els caps de setmana alterns, des del divendres a l'eixida del col·legi del menor, lloc on serà arreplegat pel pare, i serà tornat el diumenge immediat següent en el domicili matern.  
Règim extraordinari: durant els períodes vacacionals de Setmana Santa, Falles i Nadal, aquests seran gaudits a mitges per cada progenitor, i s'interromprà durant aquests el règim de visites de caps de setmana de la manera següent:  
Nadal: comprén un primer període que s'inicia a les 10.00 hores del dia 23 de desembre i finalitza a les 20.30 hores del dia 30 del mateix mes; i un segon període que s'inicia a les 20.30 hores del dia 30 de desembre i finalitza a les 20.30 hores del dia 6 de gener.  
Setmana Santa - Pasqua: comprén un primer període que s'inicia a les 17.00 hores del Divendres Sant o el Dijous si és festiu a València fins a les 20.30 hores del dimarts de la setmana de Pasqua; i un segon període que s'inicia a les 20.30 hores del dimarts de la setmana de Pasqua fins a les 20.30 hores, en què serà reintegrat en el domicili matern, després del dilluns festivitat de Sant Vicent Ferrer.  
En aquests períodes vacacionals de Setmana Santa, Falles i Nadal la mare romandrà amb el seu fill la primera meitat d'aquests períodes en els anys parells i el pare la primera meitat d'aquests en els anys imparells.  
Vacances estivals: des que el menor finalitze el curs escolar i fins a l'inici del següent, cada progenitor tindrà dret a romandre amb el seu fill durant períodes de 15 dies naturals ininterromputs.  
  
L'elecció dels períodes s'efectuarà en cas de desacord entre els progenitors de la manera següent:  
- en els anys parells, la mare tindrà el menor la primera quinzena de juliol i la primera quinzena d'agost, i inversament el pare.  
  
- en els anys imparells, el pare tindrà el menor la primera quinzena de juliol i la primera quinzena d'agost, i inversament la mare.  
  
Les entregues i arreplegades del menor seran sempre en el domicili matern.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 - en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Manuel Orosa Palomares, en rebel·lia, expedisc i firme aquest edicte.  
  
València, 31 de juliol de 2018.- El lletrat de l'Administració de justícia: Antonio Salvador Rodríguez-Moldes Peiró.